
OBRAZLOŽENJE PRVE IZMJENE FINANCIJSKOG PLANA
OPĆINSKE KNJIŽNICE STUBIČKE TOPLICE
ZA 2026. GODINU 



SAŽETAK DJELOKRUGA RADA OPĆINSKE KNJIŽNICE STUBIČKE TOPLICE
Općinska knjižnica Stubičke Toplice (dalje: Knjižnica) narodna je knjižnica, koja obavlja funkciju općinske knjižnice. Osnivač i vlasnik Knjižnice je Općina Stubičke Toplice. Knjižnica je osnovana na temelju rješenja Trgovačkog suda u Zagrebu od 21.02.2018.  godine  i  upisana  u  registarskom  ulošku  registarskog suda BROJ TT-18/396-2 s MBS 081152541. Osnivački akt: KLASA 612-01/17-01/06 URBROJ: 2113/03-01-17-2 od 16.03.2017. g.
Djelatnost Knjižnice obuhvaća osobito: nabavu knjiga i ostale knjižnične građe (tiskanih i na drugi način umnoženih publikacija, rukopisa, AV građe, elektroničke građe, igračaka i sl.), stručnu obradu, čuvanje i zaštitu knjižnične građe, te provođenje mjere zaštite knjižnične građe koja je kulturno dobro, izradu biltena, kataloga, bibliografija i drugih informacijskih pomagala, sudjelovanje u izradi skupnih kataloga i baza podataka, omogućavanje pristupačnosti knjižnične građe i informacija korisnicima prema njihovim potrebama i zahtjevima, osiguravanje korištenja i posudbe knjižnične građe, te protok informacija, poticanje i pomoć korisnicima pri izboru i korištenju knjižnične građe, informacijskih pomagala i izvora, te vođenje dokumentacije o građi i korisnicima.
Knjižnica obavlja i druge poslove knjižnične djelatnosti utvrđene zakonom i Statutom Knjižnice, kao i ostale zadaće i poslove kojima se promiče njena kulturna, obrazovna, stručna i znanstvena  funkcija. Pored navedenih djelatnosti Knjižnica može obavljati i druge djelatnosti u manjem opsegu ako služe registriranoj  djelatnosti  i  pridonose  iskorištenju  prostornih i  kadrovskih  kapaciteta,  a  posebno organiziranju i izvođenju programa stalnog usavršavanja u području knjižničarstva.
Knjižnica će u 2026. godini, a i nadalje razvijati i jačati svoju funkciju informacijskog, obrazovnog, kulturnog i multimedijalnog središta Općine, kako bi se građanima osigurao kvalitetan pristup znanju, informacijama i kulturnim sadržajima za potrebe obrazovanja, stručnog i znanstvenog rada, cjeloživotnog učenja, informiranja, odlučivanja i razonode.

OBRAZLOŽENJE PRVE IZMJENE FINANCIJSKOG PLANA OPĆINSKE KNJIŽNICE STUBIČKE TOPLICE
Financijski plan Općinske knjižnice Stubičke Toplice izrađen je prema Uputi za izradu proračuna i financijskih planova proračunskih korisnika Općine Stubičke Toplice za razdoblje 2026. - 2028. godine, KLASA: 400-01/25-01/13, URBROJ: 2140-27-1-25-2 dobivenoj od čelnika nadležnog proračuna, a donesen je 28. studenog 2025. godine.
Radi usklađivanja prihoda i rashoda financijskog plana sa ostvarenjem u tekućoj  te očekivanim ostvarenjem do kraja godine donosi se prva izmjena financijskog plana za 2025. godinu.
Financijski plan Općinske knjižnice Stubičke Toplice sastoji se od općeg i posebnog dijela. 
Opći dio sastoji se od  sažetka Računa prihoda i rashoda i Računa financiranja i Računa prihoda i rashoda i Računa financiranja iskazanih prema izvorima financiranja i ekonomskoj klasifikaciji te rashoda iskazanih prema funkcijskoj klasifikaciji. 
Posebni dio financijskog plana sastoji se od plana rashoda i izdataka iskazanih po ekonomskoj klasifikaciji, raspoređenih u programe koji se sastoje od aktivnosti i projekata. 

[bookmark: _Hlk117522491]OBRAZLOŽENJE OPĆEG DIJELA FINANCIJSKOG PLANA
1. SAŽETAK RAČUNA PRIHODA I RASHODA

Prvom izmjenom Financijskog plana u 2026. godini planiraju se ukupni prihodi poslovanja u iznosu od 69.028,47 eura. U odnosu na izvorni plan, povećani su za 118,47 eura.

Rashodi poslovanja su prvom izmjenom povećani u 2026. godini  za 154,63 eura te se planiraju u iznosu 51.344,63 eura.
Rashodi za nabavu nefinancijske imovine planiraju se u 2026. godini u iznosu od 16.820,00 eura, a u odnosu na izvorni plan smanjeni su za 2.060,00 eura.
U financijskom planu u 2026. godini planiraju se prihodi veći od rashoda za 863,84 eura jer je u 2026. godinu donesen manjak prihoda u iznosu od 863,84 eura.  Ako se uzmu u obzir izvori financiranja navedeni manjak se sastoji od viška prihoda od pomoći 1.150,04 eura, 8,91 eura vlastitih prihoda te 125,68 eura prihoda za posebne namjene, a manjak općih prihoda i primitaka u iznosu od 2.148,47 eura.

2. RAČUN PRIHODA I RASHODA

RAČUN PRIHODA
Ukupni prihodi u 2026. godini planiraju se u financijskom planu na razini skupine, a iskazani su prema izvorima financiranja i ekonomskoj klasifikaciji.
[bookmark: _Hlk117519949]Prvom izmjenom Financijskog plana prihodi poslovanja u 2026. godini planiraju se u iznosu od 69.028,47 eura, a sastoje se od sljedećih prihoda:

[bookmark: _Hlk117521842]Skupina 63 – pomoći iz inozemstva i od subjekata unutar općeg proračuna – planirani su u ukupnom iznosu od 12.500,00 eura. Obuhvaćaju planirani prihod iz proračuna Krapinsko-zagorske županije u iznosu od 700,00 eura za kupovinu knjiga i 500,00  eura za programe i aktivnosti u kulturi. Planirani programi i aktivnosti prijavljeni su na natječaje Javnih potreba u kulturi Krapinsko-zagorske županije za 2026. godinu. Iz državnog proračuna (Ministarstvo kulture i medija Republike Hrvatske) za kupovinu knjiga i otkup koji provodi Ministarstvo kulture planirano je 10.300,00 eura. Za nabavu opreme (police za knjige na dječjem odjelu) planirano je iz državnog proračuna 1.000,00 eura prihoda koji se ostvario prijavom na natječaj. Ukupni plan je smanjen za 4.300,00 eura radi toga što je prijavom na natječaje ostvareno manje financijskih sredstava nego što je to bilo planirano u izvornom planu, a za neke prijave projekata nisu odobrena novčana sredstva. 
IZVOR FINANCIRANJA:
· Tekuće pomoći iz županijskog proračuna: 500,00 eura – izvor 52
· Kapitalne pomoći iz županijskog proračuna: 700,00 eura – izvor 52
· Kapitalne pomoći iz državnog proračuna: 11.300,00 eura – izvor 5011

Skupina 64 – Prihodi od imovine – planirano je 10,00 eura
IZVOR FINANCIRANJA:
· Vlastiti prihodi: 10,00

Skupina 65 – Prihodi od upravnih i administrativnih pristojbi, pristojbi po posebnim propisima i naknada – planirani su u ukupnom iznosu od 1.340,00 eura. Obuhvaćaju ostvarene prihode uplatom članarina i zakasnina, a u odnosu na izvorni plan povećani su za 540,00 eura zbog novoupisanih članova i članova koji su produžili svoje članstvo i radi povećanja cijene članarine.
IZVOR FINANCIRANJA: 
· Prihodi za posebne namjene: 1.340,00 eura 

Skupina 66 -  Prihodi od prodaje proizvoda i robe te pruženih usluga i prihodi od donacija – planirani su u iznosu od 970,00 eura, a obuhvaćaju prihode ostvarene od obavljanja usluga printanja i kopiranja, prihode od nenamjenskih donacija te procijenjenu vrijednost darovanih knjiga od fizičkih osoba koje je potrebno uvesti u poslovne knjige. Plan je smanjen u odnosu na izvorni plan radi manje ostvarenih prihoda od donacija.

IZVOR FINANCIRANJA: 
· Vlastiti prihodi: 20,00 eura
· Donacije: 950,00 eura

Skupina 67 – Prihodi iz nadležnog proračuna i od HZZO-a temeljem ugovornih obveza  - planirani su  u iznosu od 54.208,47 eura, a ostvaruju se uplatom iz nadležnog proračuna za financiranje rashoda poslovanja i rashoda za nabavu nefinancijske imovine. Plan je povećan radi pokrića metodološkog manjka iz 2025. godine te radi više realiziranih rashoda poslovanja koji se financiraju iz općih prihoda i primitaka (ostali rashodi za zaposlene i rashodi za usluge).
IZVOR FINANCIRANJA:
· Opći prihodi i primici: 54.208,47 eura


RAČUN RASHODA

Prvom izmjenom Financijskog plana ukupni rashodi u 2026. godini planiraju se u financijskom planu na razini skupine, a iskazani su prema izvorima financiranja i ekonomskoj klasifikaciji te prema funkcijskoj klasifikaciji i iznose ukupno 68.164,63 eura.

a) Rashodi poslovanja u 2026. godini planiraju se u iznosu od 51.344,63 eura, manji su za 154,63 eura u odnosu na izvorni plan, a sastoje se od sljedećih rashoda:

Skupina 31 – Rashodi za zaposlene -  planirani su u ukupnom iznosu od 39.260,04 eura, a obuhvaćaju bruto plaće te pripadajuće doprinose i ostale rashode za zaposlene (regres, topli obrok, božićnica, uskrsnica, nagrada za rezultate rada, dar djetetu do 15. godine starosti, jubilarna nagrada). Rashodi se planiraju za zaposlenu ravnateljicu i jednu zaposleni osobu po programu javni radovi koja je zaposlena u razdoblju od 05/2025. do 01/2026. Sukladno tome rashodi za plaću djelatnice zaposlene po programu javnih radova planirali su se za samo jedan mjesec jer joj je nakon toga istekao ugovor o radu. Sredstva su od Hrvatskog zavoda za zapošljavanje doznačena u 2025. godini te  se u 2026. prenosi višak prihoda za plaću za siječanj. 
IZVOR FINANCIRANJA:
· Opći prihodi i primici: 38.130,00 eura
· Pomoći od HZZ-a (višak iz 2025. godine): 1.130,04 eura

Skupina 32 – Materijalni rashodi – planirani su u ukupnom iznosu od 12.064,59 eura, a sastoje se od naknade troškova zaposlenima (naknada za prijevoz na posao i s posla te naknada za korištenje privatnog automobila u službene svrhe),  rashoda za materijal i energiju (rashod za uredski materijal, časopise i dnevni tisak i ostali materijal za potrebe redovnog poslovanja), rashoda za usluge (rashod za usluge telefona, opskrbu vodom, pričuvu, ostale intelektualne usluge, ugovor o djelu i autorski honorar, ažuriranje računalnih baza te ostale računalne usluge) i ostali nespomenutih rashoda poslovanja (premija osiguranja, reprezentacija).
IZVOR FINANCIRANJA: 
· Opći prihodi i primici: 9.420,00 eura
· Vlastiti prihodi: 38,91 eura
· Prihodi za posebne namjene: 1.385,68 eura
· Tekuće pomoći iz županijskog proračuna: 500,00 eura
· Donacije: 700,00 eura
· Pomoći od HZZ-a (višak iz 2025. godine): 20,00 eura



Skupina 34 – Financijski rashodi – planirano je 20,00 eura ostalih financijskih rashoda.
IZVOR FINANCIRANJA:
· Opći prihodi i primici: 10,00 eura
· Prihodi za posebne namjene: 10,00 eura


b) Rashodi za nabavu nefinancijske imovine u 2026. godini planiraju se u ukupnom iznosu od 16.820,00 eura, manji su odnosu na izvorni plan za 2.060,00 eura, a sastoje se od sljedećih rashoda: 

Skupina 42 – Rashodi za nabavu proizvedene dugotrajne imovine - prvom izmjenom financijskog plana, planirani su u iznosu od 16.820,00 eura, a utrošiti će se za nabavu knjiga i za nabavu namještaja (police za knjige za dječji odjel) za knjižnicu.
IZVOR FINNCIRANJA
· Opći prihodi i primici: 4.500,00 eura
· Prihodi za posebne namjene: 70,00 eura
· Kapitalne pomoći iz županijskog proračuna: 700,00 eura
· Kapitalne pomoći iz državnog proračuna: 11.300,00 eura
· Donacije: 250,00 eura

Rashodi prema funkcijskoj klasifikaciji, 082 Službe kulture, iznose 68.164,63 eura. 

OBRAZLOŽENJE POSEBNOG DIJELA FINANCIJSKOG PLANA
Obrazloženje posebnog dijela financijskog plana Općinske knjižnice Stubičke Toplice sastoji se od obrazloženja programa koje se daje kroz obrazloženje aktivnosti i projekata zajedno s ciljevima i pokazateljima uspješnosti iz akata strateškog planiranja i godišnjeg plana rada. 

PROGRAM 3000 REDOVNA KNJIŽNIČNA DJELATNOST
Za realizaciju programa redovne knjižnične djelatnosti u 2026. godini u financijskom plana planirani prihodi iznose 69.028,47 eura raspoređeni su na financiranje aktivnosti i projekata unutar navedenog programa kako slijedi: 
Aktivnost: A300001 Djelatnost Općinske knjižnice
Općinska knjižnica Stubičke Toplice kulturno je, informacijsko, edukativno i društveno-komunikacijsko središte koje osigurava ravnopravan pristup izvorima znanja, informacijama i kulturnim sadržajima. U sklopu svoje djelatnosti Općinska knjižnica Stubičke Toplice provodi sljedeće aktivnosti: nabava, stručna obrada, pohrana, čuvanje, zaštita, posudba i davanje na korištenje knjižnične građe, pružanje informacijski usluga, međuknjižnična posudba, organiziranje izložbi, pripremanje kulturnih, informacijskih, obrazovnih i znanstvenih sadržaja i programa, provođenje programa i akcija za poticanje čitanja i pismenosti, informiranje i populariziranje svih izvora znanja i knjižnične djelatnosti, suradnja s udrugama, pojedincima i ustanovama, stalno stručno usavršavanje djelatnice Knjižnice. 
Općinska knjižnica ima jednu zaposlenu osobu koja ima  funkciju ravnateljice. Također je početkom godine bila zaposlena jedna osoba po programu javni radovi kojoj je radni odnos istekao u siječnju 2026. godine.
Financijski plan Općinske knjižnice sadrži rashode potrebne za realizaciju navedene aktivnosti u iznosu od  46.944,63 eura. U odnosu na izvorni plan povećani su rashodi za realizaciju u iznosu od 2.504,63 eura. 
1. Skupina 31 - Rashodi za zaposlene obuhvaćaju bruto plaću te pripadajuće doprinose i ostale rashode za djelatnicu Knjižnice (regres, topli obrok, božićnica, uskrsnica, dar djetetu do 15. godine starosti i jubilarna nagrada), a planiraju se u ukupnom iznosu od 39.260,04 eura. Također je početkom godine bila zaposlena osoba po programu javni radovi u razdoblju od 05/2025. do 01/2026. Sukladno tome rashodi za plaću djelatnice zaposlene po programu javni radovi planirani su za samo jedan mjesec jer joj nakon toga istekao ugovor o radu. Sredstva su od Hrvatskog zavoda za zapošljavanje doznačena u 2025. godini te je u 2026. preneseni višak prihoda za plaću za siječanj 2026.u iznosu od 1.150,04 eura. Plan je povećan za 2.030,00 eura radi toga što je planirana jubilarna nagrada i razlika plaće osobi zaposlenoj po programu javni radovi jer je povećan minimalni iznos plaće, a za iznos povećanja nije dobivena pomoć od HZZ-a.
IZVOR FINNCIRANJA
· Opći prihodi i primici 38.130,00 eura
· Pomoći od HZZ-a (višak iz 2025. godine): 1.130,04 eura

2. Skupina 32 - Materijalni rashodi -  planirani su u iznosu od 7.664,59 eura, u odnosu na izvorni plan povećani su za 444,49 eura na rashodima za usluge (rashodi za pričuvu i usluga student servisa), a obuhvaćaju sljedeće vrste rashoda:
a) Naknade troškova zaposlenima - sadrže rashode za prijevoz zaposlenika s posla i na posao te naknadu za korištenje privatnog automobila u službene svrhe.
b) Rashode za materijal i energiju koji obuhvaćaju rashode za uredski materijal, časopise i dnevni tisak, ostali materijal za potrebe redovnog poslovanja te materijal i sredstva za čišćenje i održavanje. 
c) Rashode za usluge - odnose se na rashod za usluge telefona, poštarine, naknadu za licencu, opskrbu vodom, pričuvu, usluge studentskog servisa, izradu filma, ažuriranje računalnih baza te ostale računalne usluge.
d) Ostali nespomenuti rashodi poslovanja namijenjeni su za premije osiguranja zaposlenih i trošak reprezentacije te ostale nepredviđene troškove u radu Knjižnice.
IZVOR FINANCIRANJA: 
· Opći prihodi i primici: 6.920,00 eura
· Vlastiti prihodi: 38,91 eura
· Prihodi za posebne namjene: 685,68 eura
· Pomoći od HZZ-a (višak iz 2025. godine): 20,00 eura

3. Skupina 34 - Financijski rashodi - u financijskom planu za 2026. godinu planirano je 20,00 eura ostalih financijskih rashoda.
IZVOR FINANCIRANJA: 
· Opći prihodi i primici: 10,00 eura
· Prihodi za posebne namjene 10,00 eura

[bookmark: _Hlk117525163]Cilj provedene aktivnosti: pružanje usluga te postupci odlučivanja i raspodjele sredstava troškova za pojedine usluge.
Pokazatelj uspješnosti: postotak stanovništva učlanjenog u Knjižnicu, posudba u odnosu na radne sate.
Planira se upis 27% stanovništva Općine Stubičke Toplice, što bi bilo otprilike 750 članova. Planira se 1760 radnih sati i 5000 posudbi.



Aktivnost: A300002 Književno-nakladnička djelatnost
Aktivnost književno-nakladnička djelatnost obuhvaća kulturno obrazovnu i animacijsku djelatnost za sve korisnike knjižnice, a prvom izmjenom financijskog plana za 2026. godinu planirana su sredstva u iznosu od 4.400,00 eura. Plan je prvom izmjenom smanjen za 2.350,00 eura radi toga što prijavom na natječaj nije ostvarena pomoć od Ministarstva kulture i medija Republike Hrvatske dok je pomoć od Krapinsko-zagorske županije ostvarena u manjem iznosu za realizaciju aktivnosti pa je ista realizirana u manjem obimu kako slijedi:

1. Skupina 32 - Materijalni rashodi planirani su u iznosu od 4.400,00 eura, a obuhvaćaju rashod za uslugu odnosno plaćanje po računu, po ugovoru o djelu ili autorskom honoraru izvođaču programa.
IZVOR FINANCIRANJA: 
· Opći prihodi i primici: 2.500,00 eura
· Prihodi za posebne namjene: 700,00 eura
· Tekuće pomoći iz županijskog proračuna: 500,00 eura – izvor 52
· Donacije: 700,00 eura

Cilj provedene aktivnosti: cilj provedene aktivnosti je promocija i popularizacija knjige, čitanja i pismenosti, te poboljšanje kvalitete kulturnog života pojedinca i lokalne zajednice. Neki od specifičnih ciljeva su i pružiti članovima izvore znanja, pristup sadržajima za cjeloživotno obrazovanje, razonodu te uključivanje djece i mladih u društveni život zajednice putem Knjižnice.
Pokazatelj uspješnosti: broj programa i posjeta.
Planira se otprilike 40 različitih događanja i u prosjeku 20 posjeta po događanju.

Kapitalni projekt: K300001 Knjige 
1. Skupina 42 – Rashodi za nabavu proizvedene dugotrajne imovine -  planirani su u iznosu od 15.180,00 eura, a utrošiti će se za nabavu knjiga. U odnosu na izvorni, plan je smanjen za 920,00 eura.
IZVOR FINANCIRANJA: 
· Opći prihodi i primici: 4.000,00 eura
· Prihodi za posebne namjene: 70,00 eura
· Kapitalne pomoći iz županijskog proračuna: 700,00 eura - izvor 52
· Kapitalne pomoći iz državnog proračuna: 10.300,00 eura – izvor 5011
· Donacije: 110,00 eura

[bookmark: _Hlk114829586]Cilj provedene aktivnosti:  nabavom knjižne građe zadovoljiti potrebe za obrazovanjem i cjeloživotnim učenjem, školovanjem, prekvalifikacijom, doškolovanjem ili usavršavanjem u struci, zatim razonodom, osobnim uzdizanjem i informiranjem. Pokazatelj uspješnosti je broj nabavljenih knjiga, broj posudbi knjižnične građe te broj posjeta vezanih uz posudbu građe. Planirana je kupnja približno 800 naslova knjižne građe, planira se približno 5000 posudbi i 3000 posjeta vezanih uz posudbu.

Kapitalni projekt: K300002 Nabava opreme
1. [bookmark: _Hlk212645331]Skupina 42 – Rashodi za nabavu proizvedene dugotrajne imovine -  planirani su u iznosu od 1.640,00 eura za nabavu opreme (police za knjige za dječji odjel) za knjižnicu. Plan je smanjen za 1.140,00 eura radi toga što je ostvarena pomoć u manjem iznosu prijavom na natječaj.
IZVOR FINANCIRANJA: 
· Opći prihodi i primici: 500,00 eura
· Kapitalne pomoći iz državnog proračuna: 1.000,00 eura –izvor 5011
· Donacije: 140,00 eura

Cilj provedene aktivnosti: nabavom opreme- polica za knjige želi se poboljšati rad knjižničnog osoblja, omogućiti korisnicima brži pristup informacijama. Cilj provedene aktivnosti je unaprijediti prostorne i tehničke uvjete knjižnice nabavom potrebnog namještaja, kako bi se korisnicima omogućio ugodniji, funkcionalniji i privlačniji prostor za čitanje, učenje i boravak, s posebnim naglaskom na opremanje dječjeg odjela.
Pokazatelj uspješnosti je nabava polica za knjige na dječjem odjelu.


      Zakonske i druge pravne osnove
Zakon o knjižnicama i knjižničnoj djelatnosti (NN 17/19, 98/19, 114/22 i 36/24), Pravilnik o plaćama i organizaciji rada u Općinskoj knjižnici Stubičke Toplice (KLASA: 611-02/25-01/01, URBROJ: 2140-27-2-25-1 od 17. siječnja 2025. godine), Izmjene i dopune  Pravilnika o plaćama i organizaciji rada u Općinskoj knjižnici Stubičke Toplice (KLASA: 611-02/25-01/01, URBROJ: 2140-27-2-25-3 od 8. prosinca 2025.), Strateški plan Općinske knjižnice Stubičke Toplice, Zakon o  proračunu (Narodne novine 144/21).

